A-berzh tud Walarn, menegiñ an oberennoù kempred, ar re edont o sevel, a oa diskouez pezh a rae o damant pennañ: al lavar nevez  edont o krouiñ x97 en tu-hont da ziazezoù ar yezh arnevez, a zleomp dezho ivez evit un darn vat. Ur preder kreizet war al lavar eo hini Gwalarn; un nebeud skouerioù a challer reiñ: en he danevell verr Ar Follez yaouank (4) he deus Meavenn dibabet ober gant un displegerezh loezel; skort eo pezh a ro ar skrivagnerez da chouzout dal lenner, skortoch choazh an eskemmoù etre an tudennoù: dastrochet eo ar chomzoù, neus respont ebet dar goulennoù, ar frazennoù a chom e skourr. Hag e faezhidegezh al lavar e  tarzh ar feulster. Skeudenn al lavar na zeu ket a-benn da vezañ eo. Evel ma challor lenn pelloch, Mari Vorgan, gant Roparz Hemon, zo ur skouer heverk all eus ar preder war geal al lavar. Dre he lavar nevez he deus Gwalarn degaset, goude kantvedoù a dav, ar sell brezhon war ar bed, er ster a oa hini Kazantzaki pa en deus graet anv eus ar sell kretat war ar bed. Kudenn al lavar nevez zo hon hini choazh, ar gudenn bouezusañ hon eus, hag ar respontoù a zegasimp dezhi vo devoudus.